இரண்டாவது நாளான இன்று ஆட்டத்தின் 22-ஆவது ஓவரில் கேப்டன் விராட் கோலி டெஸ்ட் கிரிக்கெட் போட்டிகளில் ஆறாயிரம் ரன்களைக் கடந்தார். விராட் கோலிக்கு இது 70-ஆவது டெஸ்ட் போட்டி ஆகும். வெறும் 119 ரன்களில் இன்னிங்ஸ்களில் அவர் இந்த மைல்கல்லை எட்டியுள்ளார். இதன்மூலம், இந்திய டெஸ்ட் கிரிக்கெட் அணியின் ஜாம்பவான்களான சச்சின் தெண்டுல்கர் (120), விரேந்தர் சேவாக் (123) மற்றும் ராகுல் ட்ராவிட் (125) ஆகியோரை அவர் முந்தினார். இருப்பினும், மூத்த கிரிக்கெட் வீரர் சுனில் கவாஸ்கர் 117 இன்னிங்ஸ்களுடன் இன்னமும் அசைக்க முடியாமல் முதல் இடத்திலேயே இருக்கிறார்.